1. Biblioteksmenuen
   1. Tilføjede en ny Wiki Search-app.
2. Medieafspiller
   1. Du kan nu se listen over kapitler, når der findes kapitler i en fil. Du kan finde kapitellisten i menuen eller trykke langt på tallet 2 under afspilning for at åbne denne dialog direkte. Brug Pil-op og Pil-ned til at bevæge dig imellem kapitlerne, og tryk OK på det kapitel, du vil gå til. Det aktuelle kapitel bliver nu også annonceret, når du trykker på Tilstandsknappen for at høre den aktuelle status.
   2. Tilføjede en mulighed for at bruge den samlede tid for en afspilningsliste under konfigurering. Hvis du slår dette fra, kan store afspilningslister dog blive indlæst hurtigere.
   3. Der er nu tilføjet en indstilling til konfigurering, så du under afspilning kan vælge, om du vil have annonceret forløbet eller resterende tid. Dette svarer til, hvad man kan gøre i BrailleSense Medieafspiller.
   4. Vi fik en brugerforespørgsel om, at funktionen "Forrige spor" burde virke mere ligesom mainstream-produkter på den måde, at man, første gang man trykker Venstre-pil, kommer tilbage til begyndelsen af det aktuelle spor. Du skal trykke to gange på den for faktisk at komme tilbage til det forrige spor. I øjeblikket er dette kun blevet implementeret i lydbogstilstand. Funktionen virker som tidligere, når du afspiller en standard afspilningsliste.
   5. Tilføjet en indstilling under indstillinger for effekt, som gør det muligt at få haptiske vibrationer i takt til musikken, mens den spiller.
3. DAISY-afspiller
   1. Når du har udført en søgning i DAISY-tekst, kan du bruge dine søgeresultater som en enhed for bevægelse med Pil-op og Pil-ned. Når du har fokus på den, kan du bevæge dig mellem søgeresultaterne med Venstre- og Højre-pil.
   2. Tilføjet en DAISY-forforstærker, som kan bruges i situationer, hvor lydniveauet er lavt. Tryk langt på tallet 2 under afspilning for at slå forforstærkeren til/fra.
4. Dokumentlæser
   1. Når du har udført en søgning i et dokument, kan du bruge dine søgeresultater som en enhed for bevægelse med Pil-op og Pil-ned. Når du har fokus på den, kan du bevæge dig mellem søgeresultaterne med Venstre- og Højre-pil.
5. Web-radio
   1. Tilføjet en funktion til at optage fra web-radioen. Tryk kort på Optag-knappen for at starte eller stoppe optagelsen. De optagede MP3-filer bliver placeret i flashdisk/Web Radio/Record.
6. Podcasts
   1. Du kan nu vælge, hvor podcasts skal placeres, når de bliver downloadet.
   2. Der er tilføjet en funktion til at omarrangere rækkefølgen af podcasts på samme måde som rækkefølgen af web-radiokanaler. Find den nye position, du ønsker, og tryk på 2-tallet igen for at placere feedet lige over den placering.
   3. Der er nu mulighed for at få en liste over kapitler, hvis de er opmarkeret, enten ved et langt tryk på 2 eller vælge kapitelliste i menuen.
   4. Når du tilgår et feed med trådløst netværk slået fra, vil hentede filer nu optræde sorteret efter episode og ikke alfabetisk.
7. Alarm
   1. Apparatet understøtter nu indstilling af flere alarmer, som også kan redigeres og slettes.
      1. Hvis der ikke er indstillet nogen alarmer, ser du kun en Tilføj-knap. Hvis der er indstillet alarmer, finder du dem i en komboboks med en Tilføj-knap nedenunder.
      2. Du kan slette en alarm i listen ved hjælp af Slet-tasten. Tryk OK på en alarm i listen for at se dens detaljer og evt. ændre den.
8. Automatisk sluk
   1. Når du indstiller dvaletid, kan du nu direkte indtaste det antal minutter, der skal gå, før apparatet går i dvale. Du kan stadig bruge piletasterne til at bevæge dig mellem valgmulighederne, men hvis du begynder at skrive et tal, starter du i stedet en redigering, og piletasterne flytter et tegn ad gangen. Med andre ord kan du enten bevæge dig mellem valgmulighederne eller indtaste tiden direkte.
9. Tredjeparts apps
   1. Når du bevæger dig mellem apps i installeren, kan du trykke på \* for at høre en kort beskrivelse af appen og hurtige tips til, hvordan du installerer og bruger appen på SensePlayer.
   2. Installeren er blevet opdateret med den nyeste version af de eksisterende apps og har også fået et par nye tilføjelser.
   3. Der er tilføjet en funktion i Mobile Screenreader til at opdatere en liste, f.eks. lister i StreamSphere RSS-app. Tryk på tallet 8, mens du står i listen.
10. Generelt
    1. Du kan nu kontrollere tid og dato ved at holde knappen Lydstyrke-op inde i 2 sekunder, mens SensePlayer er i dvaletilstand. På samme måde kan du kontrollere batteristatus ved at holde knappen Lydstyrke-ned inde.
    2. Der er blevet tilføjet en funktion til specifikt at låse den øverste række funktionstaster. Tryk langt på Stjerne og Firkant samtidigt for at slå funktionen til/fra.
11. TTS
    1. Rumænsk talesyntese og den spanske Jorge-stemme er blevet tilføjet.
12. Opsætning af internet
    1. Der har været forespørgsler om at kunne indstille IP-adressen manuelt. Derfor kan du nu åbne egenskaber for en tilsluttet forbindelse i programmenuen og ændre de relevante indstillinger.